news: اسلام آباد ٹریڈ ڈیولپمنٹ اتھارٹی آف پاکستان ٹی ڈی اے پی اور جاپان انٹرنیشنل کو آپریٹو ایجینسی جائیکا کے باہمی اشتراک سے ٹوکیو جاپان میں کھیلوں کے سامان کی 3 روزہ نمائش سپورٹک کا انعقاد کیا جائے گا جاپان انٹرنیشنل کو آپریٹو ایجینسی جائیکا کے بیان کے مطابق نمائش کا آغاز 25 جولائی 2018 کو ہو گا جو 27 جولائی 2018 کو ختم ہو گی نمائش میں کھیلوں کا سامان تیار کرنے والی 30 سے زائد پاکستانی کمپنیاں شرکت کریں گی اور فٹ بالز مارشل آرٹ سمیت کھیلوں کے دیگر سامان کی نمائش کریں گی نمائش میں شرکت کے حوالے سے ٹی ڈی اے پی پاکستان اسپورٹس گڈز مینوفیکچررز اینڈ ایکسپورٹرز ایسوسی ایشن کے تعاون سے تعارفی تقریب کا انعقاد کرے گی جس میں جائیکا کے ایڈوائزر برائے ٹی ڈی اے پی ماساؤ اوٹسوکا جاپان میں کھیلوں کے سامان کی تجارت اور صنعت کے حوالے سے شرکا کو بریف کریں گے
  